Hidrokaboni ni aina mbalimbali za kampaundi ogania za kikemia zinazojengwa kwa atomi za hidrojeni na kaboni pekee. Kwa asili zinapatikana hasa katika mafuta ya petroliamu iliyotokana na mchakato wa kuoza kwa mimea na mata ogania yenye kaboni na hidrojeni nyingi. Hidrokaboni haziwezi kuingia katika mmenyuko wa kikemia na maji. Hidrokaboni ni chanzo muhimu cha nishati kwa binadamu duniani; petroli na diseli ni mchanganyiko wa aina za hidrokaboni. Hidrokaboni hupangwa katika vikundi 5. Makala kuu: Alkani Alkani ni hidrokaboni za msingi. Fomula yake ni CnH2n+2. Alkeni hufanana na alkani lakini zina muungo jozi kati ya kaboni na kaboni. Fomula yake ni CnH2n. Makala kuu: Alkini Alkini zina muungo wa mara tatu kati ya kaboni na kaboni. Fomula yake ni CnH2n-2 Makala kuu: Sikloalkani Sikloalkani ni isomeri za alkeni. Fomula yake ni pia (CnH2n) lakini hazina muungo jozi kati ya kaboni na kaboni. Makala kuu: Alkadini Alkadini zina muungo jozi mbili kati ya kaboni na kaboni. Fomula ni CnH2n-2. Hizi ni isomeri za Alkini. Hidrokaboni aromatiki ni molekuli ogania yenye umbo la mviringo tambarare. Fomula yake ni CnH2n-6 na "n" ni sawa na kubwa kuliko 6.